Document ID: 31999D0610

31999D0610
L 242/29
JURNALUL OFÍCIAL AL UNIUNII EUROPENE
DECIZIA COMISIEI
din 10 septembrie 1999
de recunoaștere, în principiu, a conformității dosarului transmis pentru examinare detaliată în vederea înscrierii eventuale a L 91105D (carvonă) în anexa I la Directiva 91/414/CEE a Consiliului privind introducerea pe piață a produselor fitosanitare
[notificată cu numărul C(1999) 2799]
(Text cu relevanță pentru SEE)
(1999/610/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Decizia 1999/1/CE a Comisiei (2), în special articolul 6 alineatul (3),
(1)
întrucât Directiva 91/414/CEE, denumită în continuare „directiva”, a prevăzut întocmirea unei liste comunitare a substanțelor active a căror includere în produsele fitosanitare este autorizată;
(2)
întrucât un solicitant a prezentat autorităților unor state membre un dosar în vederea obținerii înscrierii unei substanțe active în anexa I la directivă;
(3)
întrucât Luxan BV a prezentat autorităților olandeze, la 26 martie 1997, un dosar privind substanța activă L 91105D (carvonă);
(4)
întrucât autoritățile menționate au comunicat Comisiei rezultatele primei examinări a conformității dosarului cu cerințele privind datele și informațiile prevăzute în anexa II și, pentru cel puțin un produs fitosanitar care conține substanța activă în cauză, în anexa III la directivă; întrucât, ca urmare și în conformitate cu dispozițiile articolului 6 alineatul (2), dosarul a fost transmis de către solicitant Comisiei și celorlalte state membre;
(5)
întrucât dosarul cu privire la substanța L 91105D (carvonă) a fost prezentat Comitetului fitosanitar permanent la 10 iunie 1999;
(6)
întrucât articolul 6 alineatul (3) din directivă prevede că trebuie confirmată la nivelul Comunității conformitatea formală a fiecărui dosar cu cerințele privind datele și informațiile prevăzute în anexa II și, pentru cel puțin un produs fitosanitar conținând substanța activă în cauză, în anexa III la directivă;
(7)
întrucât această confirmare este necesară pentru ca examinarea detaliată a dosarului să poată fi continuată și pentru ca statele membre să aibă posibilitatea de a acorda o autorizație provizorie pentru produsele fitosanitare care conțin substanța activă în cauză prin respectarea condițiilor formulate la articolul 8 alineatul (1) din directivă, în special condiția privind evaluarea detaliată a substanței active și a produselor fitosanitare față de prevederile directivei;
(8)
întrucât o asemenea decizie nu împiedică ca anumite date și informații suplimentare să poată fi solicitate societății în cauză dacă, pe parcursul examinării detaliate, se dovedește că astfel de informații sau date sunt necesare pentru luarea unei decizii;
(9)
întrucât este stabilit între statele membre și Comisie că Țările de Jos vor continua examinarea detaliată a dosarului privind substanța L 91105D (carvonă);
(10)
întrucât Țările de Jos vor prezenta Comisiei, de îndată ce este posibil și în termen de cel mult un an, un raport asupra concluziilor examinărilor care se vor efectua, însoțit de eventuale recomandări în ceea ce privește înscrierea sau refuzul de a înscrie substanța activă respectivă și condițiile legate de aceasta; întrucât, încă de la recepționarea acestui raport, examinarea detaliată se va continua cu concursul tuturor statelor membre în cadrul Comitetului fitosanitar permanent;
(11)
întrucât măsurile prevăzute de prezenta decizie sunt în conformitate cu avizul Comitetului fitosanitar permanent,
ADOPTĂ PREZENTA DECIZIE:
Articolul 1
Următorul dosar îndeplinește cerințele privind datele și informațiile prevăzute în anexa II și, pentru cel puțin un produs fitosanitar care conține substanța activă în cauză, în anexa III la directivă, ținând seama de utilizările propuse:
1.
dosarul transmis de către Luxan BV Comisiei și statelor membre în vederea înscrierii substanței L 91105D (carvonă) ca substanță activă în anexa I la Directiva 91/414/CEE și prezentat Comitetului fitosanitar permanent la 10 iunie 1999.
Articolul 2
Prezenta decizie se adresează statelor membre.
Adoptată la Bruxelles, 10 septembrie 1999.

Labels: 12
3
20
6